**ՀԱՅՏԱՐԱՐՈՒԹՅՈՒՆ**

**ԹԻՎ ԳԲՔԱ-ՆԳ-2021/18 ՈՐՈՇՄԱՆ ՉԿԱՏԱՐՄԱՆ ՎԵՐԱԲԵՐՅԱԼ**

«Գնումների մասին» ՀՀ օրենքի 50-րդ հոդվածի 6-րդ մասի համաձայն՝ Գնումների հետ կապված բողոքներ քննող անձի որոշումն իրավապարտադիր է, որը կարող է փոփոխվել կամ վերացվել, այդ թվում՝ մասնակի, միայն դատարանի կողմից:

Նույն հոդվածի 7-րդ մասի 3-րդ կետը սահմանում է, որ ՀՀ գնումների հետ կապված բողոքներ քննող անձը հսկողություն է իրականացնում իր կողմից ընդունված որոշումների կատարման նկատմամբ:

ՀՀ ֆինանսների նախարարի 06.12.2018թ. N 600-Ն հրամանով հաստատված Գնումների հետ կապված բողոքներ քննող անձի գործունեության կարգի 28-րդ կետի համաձայն՝ Պատվիրատուն Գնումների հետ կապված բողոքներ քննող անձին տրամադրում է ընդունված որոշման կատարման մասին տեղեկատվություն՝ որոշումն ուժի մեջ մտնելու օրվանից հինգ աշխատանքային օրվա ընթացքում: Տեղեկատվությունը ստանալու օրվանից երեք աշխատանքային օրվա ընթացքում Գնումների հետ կապված բողոքներ քննող անձը այն հրապարակում է տեղեկագրում:

ՀՀ գնումների հետ կապված բողոքներ քննող անձի կողմից տեղեկագրում (www.procurement.am հասցեով գործող ինտերնետային կայք) 27.04.2021թ. հրապարակվել է թիվ ԳԲՔԱ-ՆԳ-2021/18 որոշման կատարման վերաբերյալ տեղեկատվությունը՝ կցելով 23.04.2021թ. նիստի թիվ 4 արձանագրությունը, հետևյալ բովանդակությամբ.

«(…) Հաշվի առնելով նաև այն, որ բողոքի պահանջ է եղել այդ չափաբաժինների մասով գնման ընթացակարգը չկայացած հայտարարելը և բողոքը բավարարվել է, ուստի հանձնաժողովը որոշեց գնման ընթացակարգը 4-րդ, 5-րդ և 14-րդ չափաբաժիններով հայտարարել չկայացած՝ համաձայն «Գնումների մասին» ՀՀ օրենքի 37-րդ հոդվածի 1-ին մասի 4-րդ կետի, դրանով իսկ ապահովելով որոշման պահանջը (…)»:

Մինչդեռ՝ Գնումների հետ կապված բողոքներ քննող անձի կողմից «Մեգիէլ» ՍՊԸ-ի կողմից 29.03.2021թ. ներկայացված բողոքը բավարարվել է և կայացվել է որոշում հետևյալ բովանդակությամբ.

««Մեգիէլ» ՍՊԸ-ի կողմից 29.03.2021թ. ներկայացված բողոքը բավարարել.

Պարտավորեցնել «ՆՄԲԿ-ԲՄԱՊՁԲ-21/46» ծածկագրով բաց մրցույթի գնահատող հանձնաժողովին փոփոխություններ կատարել հրավերի 4-րդ, 5-րդ և 14-րդ չափաբաժիններում՝ որոշմամբ ներկայացված հիմնավորումներով և վերլուծությամբ»:

Ելնելով վերոգրյալից՝ արձանագրում եմ, որ «ՆՄԲԿ-ԲՄԱՊՁԲ-21/46» ծածկագրով ընթացակարգի գնահատող հանձնաժողովի կողմից թիվ ԳԲՔԱ-ՆԳ-2021/18 իրավապարտադիր որոշումը չի կատարվել:

**ԳՆՈՒՄՆԵՐԻ ՀԵՏ ԿԱՊՎԱԾ ԲՈՂՈՔՆԵՐ ՔՆՆՈՂ ԱՆՁ՝ Գ. ՆԵՐՍԻՍՅԱՆ, ՔԱՐՏՈՒՂԱՐ՝ Օ.ԿԻՐԱԿՈՍՅԱՆ**